প্রাথমিকের নতুন নিয়োগ বিজ্ঞপ্তিকে চ্যালেঞ্জ করে কলকাতা হাইকোর্টে মামলা

কলকাতা: প্রাথমিকের নতুন নিয়োগ (New Primary Recruitment) বিজ্ঞপ্তিকে চ্যালেঞ্জ করে কলকাতা হাইকোর্টের (Calcutta High Court) মামলা। প্রশ্নভুল মামলার নিষ্পত্তি হওয়ার আগেই কেন নিয়োগ প্রক্রিয়া শুরু? বৃহস্পতিবার মামলা দায়ের করার অনুমতি দিয়েছেন বিচারপতি ওম নারায়ণ রাই। মামলা দায়ের এর অনুমোদন ডিভিশন বেঞ্চের। আগামী ১৪ অক্টোবর মামলার শুনানি সম্ভাবনা।

২০২২এবং ২০১৭ টেট পরীক্ষার্থী যাদের পুনঃমূল্যায়ন এখনও হয়নি সেইসব পরীক্ষার্থীরা কলকাতা হাইকোর্টের দ্বারস্থ হয়েছেন। মামলাকারীদের দাবি, নতুন সিলেকশন প্রসেসে অংশগ্রহণ করতে দিতে হবে অথবা ২০২২ এবং ২০১৭ এর প্রশ্ন ভুলের ঘটনার মূল্যায়ন করতে হবে। আইনজীবী ফিরদৌস শামিমের বক্তব্য, ভুলের প্রশ্ন দরুন নম্বর পেলে অনেকেই আবার পাশ করবেন। ফলে প্রশ্ন ভুল রয়েছে কি না সেই সিদ্ধান্ত আসার আগেই কেন নিয়োগ প্রক্রিয়া শুরু? এর ফলে কয়েক হাজার চাকরিপ্রার্থী আবেদন করতে পারবেন না। মামলা দায়েরের অনুমোদন কলকাতা হাইকোর্টের বিশেষ বেঞ্চ ওম নারায়ন রায়। আগামী ১৪ অক্টোবর মামলার শুনানি সম্ভাবনা।

আরও পড়ুন: জেলা জজ সরাসরি নিয়োগ নিয়ে বিরাট নির্দেশ সুপ্রিম কোর্টের সাংবিধানিক বেঞ্চের

প্রসঙ্গত, টেটের ফল প্রকাশের পরই প্রাথমিকে শিক্ষক নিয়োগের বিজ্ঞপ্তি করা হয়। ১৩৪২১টি শূন্যপদে রাজ্য জুড়ে প্রাথমিক স্কুলগুলিতে শিক্ষক নিয়োগের জন্য বিজ্ঞপ্তি জারি করে পর্ষদ। সপ্তাহ দুয়েক আগে এই বিজ্ঞপ্তি প্রকাশিত হয়।

অন্য খবর দেখুন